Spoštovani kolegi in kolegice,

vabimo vas na seminar: **Fascialne integracije**, ki ga bo vodil psiholog in psihoterapevt doc. Marco Montanari iz Bolognie. **Tema seminarja: Praktično in teoretično prepoznavanje različnih karakternih tipov (shizoidni, oralni, mazohistični, dominanti in rigidni tip), ter specifično delo na telesu pri vsaki tipologiji.**

Poglobljeno znanje o karatkernih tipih po Williamu Reichu in Aleksandru Lowenu, je doc. Marco Montanari v svojem osebnem in izobraževalnem procesu nadgradil s tehniko/teorijo pionirja body-mind terapije Jackom Painterjem in tako zasnoval svojo metodo Fascialne integracije.

Seminar bo potekal v angleškem jeziku oz. v slovenskem (simultano prevajanje iz italijanskega jezika). Seminar bo predvsem praktičen in izkustven, podkrepljen s teorijo in slikovnim gradivom. Namenjen je tako psihoterapevtom kot fizioterapevtom oz. „ telesnim terapevtom“, ki se ukvarjajo s celostnim pristopom.

**Osebna izkušnja seminarja Fascialne integracije:**

''Po poklicu sem fizioterapevtka in specializantka psihodinamske terapije. Skop seminarjev Fascialne Integracije, sem pri Montanariju opravila leta 2010. Za seminar sem se odločila, ker me že od nekdaj blizu celostni pristop dela z ljudmi blizu. V času, ko sem obiskovala sklop seminarjev v Bolognji, sem bila še v osebnem terapevtskem procesu. Tovrstno delo na telesu, mi je prineslo dodatno zavedanje in zaznavanje telesa. Preko telesa sem lahko izrazila, sprostila, predelala in integrirala občutke, slike in fantazije za katere, včasih, ni bilo ne spomina niti primernih besed, ki bi to stanje lahko opisale. Zagotovo je bilo tovrstno delo na sebi delček mozaika, ki me definira še danes. Znanje, ki sem ga pridobila na seminarju mi tako omogoča širši pogled na klieneta. Večkrat se namreč znajdem v vlogi fizioterapevta, ki vidi vzroke za posameznikove težave v nepredelanih vsebinah ali pa v vlogi psihoterapevta, ki z uporabo telesnih pristopov Fascialne integracije, pomaga posamezniku izraziti in predelati teme, ki jih nosi tudi na telesnem nivoju. Želja, da bi to znanje razširila med svojimi kolegi, me je motivirala pri vabilu doc. Montanarija v Slovenijo.''

**Datum seminarja:** petek 13.5. do nedelje 15.5.2016 (V petek predvidoma od 15h do 18.30 , sobota cel dan s pavzo za kosilo).

**Kotizacija:** **220€,** za prijave do **31.3.2016 je kotizacija 200€.**

**Lokacija:** Ljubljana, točno lokacijo sporočimo (odvisno od števila prijav).

**Organizator tečaja:**



v sodelovanju

Več o seminarju si lahko preberete v priponki.

Veselim se srečanja z vami, v kolikor imate dodatna vprašanja v zvezi z vsebino seminarja me lahko kontaktirate na mail: **martina@sentoria.si** ali pa po telefonu 040 470 095.

Za prijave, kotizacijo in vprašanja v zvezi z organizacijo pa se obrnite na Inštitut za psihodinamsko psihoterapijo: **info.psihodinamska@gmail.com**.



FASCIALNA INTEGRACIJA

O SEMINARJU

Tema seminarja so karakterne tipologije (oralni, shizoidni, dominantni, mazohistični in rigidni tip), njihovo prepoznavanje in telesno delo, ki je specifično za vsako tipologijo. Delo na delavnici bo potekalo v skladu s principi Fascialne integracije. Fascia (vezivna ovojnica) predstavlja tridimenzionalni kontinuum tkiva, ki povezuje naše organe, mišice in vsako celico v telesu. Fascialna integracija uporablja različne manualne posege na telesu. S kontaktom (fizičnim pritiskom / stikom/manipulacijo) na vezivno tkivo tako izboljšamo samozaznavanje in držo, hkrati pa tudi preoblikujemo vedenjske lastnosti in značilnosti posameznika. Tkivo ima namreč spomin, zato lahko tako delo na telesu vpliva, ne samo na fizični nivo, pač pa tudi na psihološko dinamiko posameznika. Delo na telesni strukturi s pomočjo fascialnih tehnik, predstavlja pomembno sredstvo za reorganizacijo fizičnega telesa in prehod posameznika na višjo raven zrelosti. Telo doseže novo prilagoditev in ravnotežje, informacije v telesu tako ustvarijo nov red in sintezo. Delo na fascijah je model za dostopanje do fizičnih in psihičnih pojavov. S to vrstno tehniko lahko spreminjamo tiste sile, ki organizirajo in vzdržujejo telesno držo in so tudi odgovorne za telesno ravnovesje in dobro počutje. Z izkušnjo Fascialne integracije lahko doživimo resnično preobrazbo, ki širi zavest, prinaša polnost in vitalnost v telesu.

Na seminarju bomo uporabljali tehnike aktivacije in sprostitve mišic, ki izvirajo iz različnih disciplin, kot so bioenergetika, geštalt, metoda T.R.E. (Trauma & Tension Releasing Exercises) z namenom delovanja na presnovno ravnovesje, živčno aktiviranje in na individualen način samozaznavanja. Dialog med izvajanjem tehnike omogoča izražanje porajajočih procesov, občutkov in čustev tudi na verbalni ravni, s čemer je omogočena integracija novih informacij potrebnih za spremembo. S tehniko vplivamo tako na fizično strukturo kot tudi na živčno mrežo, ki vzdržuje določeno problematiko.

KOMU JE SEMINAR NAMENJEN

Tehnika je široko uporabna in se je tako lahko uporablja v različnih sektorjih: zdravstvo, psihoterapija, fizioterapija, zdravljenje specifičnih patologij, bio – naravne discipline, fitnes,…

Posebnost tehnike fascialne integracije je njen vpliv na mnogotere sisteme človeškega telesa. Delo s fascijami vpliva tako na telesni nivo kot tudi na najintimnejše dele človeka.

CILJI VIKENDA

Naučili se bomo prepoznati različne tipe karakterjev ljudi ter pristope ustrezne za delo z vsakim karakterjem. Specifičen karakter je določen glede na telesno držo, skladnosti tkiva, barvo kože, mišične napetosti, način dihanja, itd.

Delo na določenih značilnostih osebe ni usmerjeno nujno na “popravljanje”, postavljanje v ravnovesje, mobiliziranje sklepov ali kosti, usmerjeno je predvsem na prepoznavanje vzrokov, zaradi katerih strukturi primanjkuje harmoničnosti. Pri tem opazujemo njeno organizacijo, vplivamo na novo porazdelitev moči in doseganje optimalnega ravnovesja. Na tej poti tako pogosto pride do čustvenih odzivov, ki so nujni za sprostitev napetega tkiva.

Metoda fascialne integracije se razlikuje od drugih tehnik predvsem po tem, ker se med posegi ustvarjajo vibracije na mišičnih vlaknih. Segmenti, skupine mišic ali posamične mišice obdelujemo z izmeničnimi pritiski in vibracijami, ki iz površinskih plasti dosežejo globlje nivoje. Te tehnike po eni strani »zbudijo« in aktivirajo mišične receptorje, po drugi strani pa hitro obnovijo funkcionalnosti mišičnih vlaken. Z vibracijskimi tehnikami, ki so zelo učinkovite, lahko pridemo tudi do mišic, ki so nedostopne in skrite (npr. preko prsnice vplivamo tudi na osrčnik).

METODOLOGIJA:

Seminarji so predvsem praktični in izkustveni. Udeleženci so asistirani med neposrednim izvajanjem tehnik.

Vsak del seminarja je ilustriran in se izvaja preko multimedijskih inštrumentov, modelov anatomije in prikazov v živo. Udeleženci dobijo učno gradivo s povzetki snovi in slikami posegov. Določeni segmenti in videoposnetki predavanj so dostopni tudi na spletu.

Ob zaključku seminarja se poda povzetek obravnave snovi tako da lahko udeleženec samostojno izvede celovit načrt obravnave. Vsak udeleženec bo na seminarju osvojil nabor tehnik in model intervencij, ki jih lahko direktno uporabi pri svojem delu. Na ta način je udeleženec opremljen, da lahko pravilno in ustvarjalno deluje na dobro počutje osebe.

SEMINAR VODI: doc. Marco Montanari, izumitelj metode Fascialne Integracije iz Bolognie. Po poklicu je psiholog in psihoterapevt, humanistično- eksistencialne in Geštalt smeri, ki se že vrsto let posveča telesni terapiji. Svojo metodo je osnoval na podlagi osebne izkušnje in evolutivnim delom z Jackom Painterjem, pionirjem body-mind terapije in nekdanjim direktor „International Center for Release and Integration in California U.S.A. V svojo metodo vključuje znanja Rolfinga, Bioenergetike (po Lowenu), Psihosinteze, Cranio-sakralne terapije in številnih drugih body-mind pristopov. Lani je svoje dolgoletne izkušnje in tehnike dela opisal tudi v svoji knjigi „Lavoro corporeo di integrazione fasciale“ (Delo na telesu z fascialno integracijo). Več o njem in njegovem delu si lahko preberete na http://www.integrazionefasciale.it/

